title: "Tok Pisin"
text: "Tok Pisin (uk Pidgin-English, Neiguinea-Pidgin, Melanesian Pidgin an Neomelanesian neemd) as en kreol-spriik, wat uun Papua-Nei-Guinea spreegen wurt. Det as de widjst ferbriadet ferkiarsspriik uun't lun. Det as nai tu Bislama \u00fc\u00fcb Vanuatu, Pijin \u00fc\u00fcb a Salomoonen an Torres Creole \u00fc\u00fcb a eilunen faan det Torres-Struat. A n\u00f6\u00f6m faan a spriik kaam faan det Ingels talk business [t\u0254\u02d0k \u02c8b\u026az.n\u0259z].\n\nGramatik\nTok Pisin hee en uu so ianfach gramatik. Det hee neder konjugatschuun noch deklinatschuun. Det hee bluat tau fergingenhaidsformen an ian futuur, huarbi ham at werb ei anret, man uk at tidj troch en f\u00f6\u00f6ruun- of efterst\u00e4\u00e4ld wurd \u00fctjdr\u00fckt wurt (imperfekt: \u201ebin\u201c, perfekt: \u201epinis\u201c (efterst\u00e4\u00e4ld), futuur \u201ebai\u201c, do \u201emi bin go\u201c = \u201eik ging\u201c, \u201emi go pinis\u201c = \u201eik haa gingen\u201c, \u201ebai mi go\u201c = \u201eik wal/skal gung\u201c).\n\nPers\u00f6\u00f6nelk F\u00f6rwurden\nD\u00f6n pers\u00f6\u00f6nelk f\u00f6rwurden hee formen uun iantaal, tautaal, triitaal an muartaal.\n\nPidgin- an Kreolspriiken"